**GALEUROPA 2017 MANCOMUNIDADE DE MUNICIPIOS DA COMARCA DE ORDES (ORDES, OROSO, FRADES, CERCEDA, TRAZO, TORDOIA E MESÍA)**

Tras a publicación o día 17 de xullo de 2017 da Resolución, do 14 de xullo de 2017, da directora xeral de Xuventude, Participación e Voluntariado, onde a Mancomunidade de Ordes figura como beneficiaria do Programa Mobilidade Transnacional Xuvenil Galeuropa 2017 con 20 mobilidades aprobadas, establécese o prazo de solicitude e inscrición ao Programa de Mobilidade Transnacional Xuvenil Galeuropa 2017, cofinanciado pola Consellería de Política Social, pola Iniciativa de Emprego Xuvenil e o Fondo Social Europeo dentro do Programa Operativo de Emprego Xuvenil.

* **Idade dos/as participantes:** De 18 a 30 anos no momento de formalizar a solicitude.
* **Lugar e forma de presentación de solicitudes:**

As solicitudes presentaranse en ficha de inscrición (anexa ao anuncio e bases, dispoñibles na páxina web da Mancomunidade) no Rexistro Xeral da Mancomunidade de Ordes achegando toda a documentación que establecen as bases.

* **Prazo de presentación de solicitudes:** 10 días hábiles contados a partir do seguinte ao do anuncio da convocatoria no taboleiro de anuncios dos concellos de **ORDES, OROSO, FRADES, CERCEDA, TRAZO, TORDOIA e MESÍA.** Tamén se anunciará nas páxinas web e nas redes sociais dos sete concellos.

A Mancomunidade de Ordes asigna as seguintes prazas de mobilidade por países de destino: 20.

- PORTUGAL (5).

- ITALIA (5).

- REINO UNIDO (10).

Duración das mobilidades: 2 meses.

Correo electrónico de contacto: emprego@mancomunidadeordes.gal

Teléfonos de contacto : 981680002

Máis información: www.mancomunidadeordes.gal

**CRITERIOS DE VALORACIÓN:**

**1º. Participantes empadroados/as nos Concellos da Mancomunidade de Ordes: 3 puntos.**

**2º.** **Antigüidade no ficheiro do Sistema Nacional de Garantía Xuvenil no ámbito da Comunidade Autónoma**, dende a data de inscrición no ficheiro ata a data na que remate o prazo de presentación de solicitudes de cada convocatoria de Galeuropa: **ata 1,20 puntos** ( 0,10 por cada mes que leve inscrito/a).

**3º.** **Idade: ata 1,40 puntos.** Terase en conta a idade do día no que finalice o prazo de presentación de solicitudes. De 18 a 19 anos=0,40 puntos, de 20 a 21=0,60 puntos, de 22 a 23=0,80 puntos; de 24 a 25= 1 punto, de 26 a 27 =1,20 puntos, de 28 a 30 anos= 1,40 puntos.

**4º. Test escrito de motivación e participación no programa** de mobilidade: ata un **máximo de 1,50 puntos**. Consistirá en 15 preguntas tipo test, valoradas en 0,10 puntos cada unha.

**5º.** Caso de **mulleres vítimas de violencia de xénero**: **2 puntos.**

**6º.** Caso de **persoas en risco de exclusión social: 1,90 puntos.**

**CRITERIOS DE DESEMPATE:**

1º- A puntuación máis alta obtida nos criterios do apartado precedente na mesma orde na que están establecidos.

2º- Igualdade de xénero: Darase preferencia ao xénero que teña menor número de solicitudes.

3º- A orde de entrada da solicitude.